CELEX: 62011FB0128
Language: el
Date: 2015-12-18 00:00:00
Title: Υπόθεση F-128/11: Διάταξη του Δικαστηρίου Δημόσιας Διοίκησης (μονομελές τμήμα) της 18ης Δεκεμβρίου 2015 – De Nicola κατά ΕΤΕπ (Υπαλληλική υπόθεση — Προσωπικό της ΕΤΕπ — Αξιολόγηση — Έκθεση αξιολογήσεως 2010 — Αμφισβήτηση — Εσωτερικές διαδικασίες — Προϋποθέσεις — Παραίτηση — Προσφυγή — Έννομο συμφέρον — Απουσία — Εύλογη προθεσμία — Μη τήρηση της προθεσμίας — Προδήλως απαράδεκτο)

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/98
            
         Διάταξη του Δικαστηρίου Δημόσιας Διοίκησης (μονομελές τμήμα) της 18ης Δεκεμβρίου 2015 – De Nicola κατά ΕΤΕπ
   (Υπόθεση F-128/11) (1)
   
   ((Υπαλληλική υπόθεση - Προσωπικό της ΕΤΕπ - Αξιολόγηση - Έκθεση αξιολογήσεως 2010 - Αμφισβήτηση - Εσωτερικές διαδικασίες - Προϋποθέσεις - Παραίτηση - Προσφυγή - Έννομο συμφέρον - Απουσία - Εύλογη προθεσμία - Μη τήρηση της προθεσμίας - Προδήλως απαράδεκτο))
   (2016/C 048/112)
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: Carlo De Nicola (Strassen, Λουξεμβούργο) (εκπρόσωπος: L. Isola, δικηγόρος)
   
      Καθής-εναγόμενη: Ευρωπαϊκή Τράπεζα Επενδύσεων (εκπρόσωποι: G. Nuvoli και T. Gilliams, επικουρούμενοι από τον A. Dal Ferro, δικηγόρο)
   
      Αντικείμενο
   
   Πρώτον, αίτημα ακυρώσεως των ηλεκτρονικών μηνυμάτων και των αποφάσεων της ΕΤΕπ σχετικά με τη διοικητική διαδικασία στο πλαίσιο της αξιολογήσεως της επιδόσεώς του κατά το έτος 2010, δεύτερον, αίτημα ακυρώσεως της αποφάσεως του Προέδρου της ΕΤΕπ να μην κινήσει διαδικασία φιλικού διακανονισμού ενώπιον της επιτροπής συνδιαλλαγής, τρίτον, αίτημα ακυρώσεως της ετήσιας αξιολογήσεως του προσφεύγοντος-ενάγοντος για το έτος 2010 στο μέτρο που δεν του αποδόθηκε ο βαθμός «exceptional performance» ή «very good performance» και δεν προτάθηκε για προαγωγή στην ομάδα καθηκόντων D και, τέλος, αίτημα να υποχρεωθεί η ΕΤΕπ να του καταβάλει χρηματικό ποσό προς ικανοποίηση της ηθικής βλάβης και αποκατάσταση της υλικής ζημίας που υπέστη.
   
      Διατακτικό
   
   Το Δικαστήριο Δημόσιας Διοίκησης διατάσσει:
   
               1)
            
            
               Απορρίπτει την προσφυγή-αγωγή ως προδήλως απαράδεκτη.
            
         
               2)
            
            
               Ο C De Nicola φέρει τα δικαστικά έξοδά του και καταδικάζεται στα δικαστικά έξοδα της Ευρωπαϊκής Τράπεζας Επενδύσεων.
            
         
      (1)  ΕΕ C 65 της 3.3.2012, σ. 21.